Page:Scotland's skaith, or, The sad effects of drunkenness (2).pdf/8

 8

Weel he ſaw her ſmothered ſorrow; Weel he saw her bleaching cheek; Marked the ſmile ſhe ſtrave to borrow, Whan, poor thing, ſhe couldna ſpeak.

Jean, at firſt, took little head o'    Owkly clubs 'mang three or four, Thought, kind ſoul, that Will had need o’    Heartſome hours when work was owre.

But whan now that nightly meetings, Sat and drank frae ſax till twa, When ſhe found that hard earned gettings Now on drink war thrown awa;

Saw her Will, wha ance ſae cheery Raiſe ilk morning wi the lark, Now grown mauchleſs, dowf, and ſwear aye To look near his farm or wark;

Saw him tyne his manly ſpipit, Healthy bloom and ſprightly ee; And of live and hame grown wearit, Nightly frae his family flee;

Wha could blame her heart's complaining; Wha condemn her ſorrows meek, Or the tears that now ilk e'ening Bleached her lately crimſoned cheek?

Will, wha lang had rued and ſwithered, (Aye aſhamed of paſt diſgrace); Marked the roſes withered Faſt on Jeanie's lovely face.